Hipgnosis
Hipgnosis — ინგლისელი დიზაინერების ჯგუფი, რომელიც ლონდონში მოღვაწეობდა. ცნობილი გახდა მრავალი მუსიკოსის და ჯგუფის ჩანაწერების გარეკანების დიზაინით. აღსანიშნავია მათი ნამუშევრები ისეთი შემსრულებლებისთვის, როგორებიც არიან პინკ ფლოიდი, T. Rex, The Pretty Things, UFO, 10cc, Bad Company, ლედ ზეპელინი, AC/DC, სკორპიონსი, Yes, დეფ ლეპარდი, პოლ მაკ-კარტნი და Wings, The Alan Parsons Project, ჯენესისი, პიტერ გებრიელი, ELO, რეინბოუ, Styx, XTC და ელ სტიუარტი. Hipgnosis ჩამოყალიბდა სტორმ თორგერსონისა და ობრი პაუელის მიერ. ჯგუფში აგრეთვე პიტერ კრისტოფერსონი შედიოდა. გაერთიანება 1983 წელს დაიშალა, თუმცა თორგერსონი მუშაობდა დიზაინებზე გარდაცვალებამდე, 2013 წლის 18 აპრილამდე. პაუელი მუშაობს მუსიკალური ვიდეოს სფეროში. აღსანიშნავია მისი თანამშრომლობა The Who-სთან.